CELEX: 32021D2018
Language: et
Date: 2021-11-15 00:00:00
Title: Nõukogu otsus (EL) 2021/2018, 15. november 2021, millega muudetakse otsust 1999/70/EÜ riikide keskpankade välisaudiitorite kohta Banc Ceannais na hÉireann/Central Bank of Irelandi välisaudiitorite osas

19.11.2021   
               
               
                  ET
               
               
                  Euroopa Liidu Teataja
               
               
                  L 413/1
               
            
         NÕUKOGU OTSUS (EL) 2021/2018,
         15. november 2021,
         millega muudetakse otsust 1999/70/EÜ riikide keskpankade välisaudiitorite kohta Banc Ceannais na hÉireann/Central Bank of Irelandi välisaudiitorite osas
         EUROOPA LIIDU NÕUKOGU,
         võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
         võttes arvesse Euroopa Keskpanga 29. septembri 2021. aasta soovitust Euroopa Liidu Nõukogule Central Bank of Irelandi välisaudiitorite kohta (EKP/2021/44 (1))
         ning arvestades järgmist:
         
                     (1)
                  
                  
                     Euroopa Keskpanga (EKP) ja liikmesriikide, kelle rahaühik on euro, keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
                  
               
                     (2)
                  
                  
                     2016. aastal valis Banc Ceannais na hÉireann/Central Bank of Ireland majandusaastateks 2016–2020 oma välisaudiitoriks Mazarsi.
                  
               
                     (3)
                  
                  
                     Banc Ceannais na hÉireann/Central Bank of Irelandi senise välisaudiitori Mazarsi volitused lõppesid pärast 2020. majandusaasta auditeerimist. Seetõttu on vaja määrata välisaudiitorid majandusaastateks 2021 ja 2022.
                  
               
                     (4)
                  
                  
                     Banc Ceannais na hÉireann/Central Bank of Ireland kavatseb majandusaastateks 2021 ja 2022 pikendada Mazarsi volitusi.
                  
               
                     (5)
                  
                  
                     EKP nõukogu soovitas määrata Mazarsi Banc Ceannais na hÉireann/Central Bank of Irelandi välisaudiitoriks majandusaastateks 2021–2022.
                  
               
                     (6)
                  
                  
                     EKP nõukogu soovitusest tulenevalt tuleks nõukogu otsust 1999/70/EÜ (2) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 1999/70/EÜ artikli 1 lõige 5 asendatakse järgmisega:
            
               
                  „5.   Mazars kinnitatakse käesolevaga Banc Ceannais na hÉireann/Central Bank of Irelandi välisaudiitoriks majandusaastateks 2021–2022.“
               
            
         
         
            Artikkel 2
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus on adresseeritud Euroopa Keskpangale.
         
         
            Brüssel, 15. november 2021
            
               
                  Nõukogu nimel
               
               
                  eesistuja
               
               J. PODGORŠEK
            
         
         
            (1)  ELT C 403, 6.10.2021, lk 1.
         
            (2)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).